LIETUVOS RESPUBLIKOS



ŽEMĖS ŪKIO MINISTRO

ĮSAKYMAS

**DĖL ŽEMĖS ŪKIO MINISTRO 2010 M. GRUODŽIO 23 D. ĮSAKYMO Nr. 3D-1106 „DĖL ŽEMĖS ŪKIO VALDOS AR ŪKIO BENDROJO STANDARTINIO GAMYBINIO PELNO IR EKONOMINIO DYDŽIO, IŠREIŠKIAMO EKONOMINIO DYDŽIO VIENETAIS, APSKAIČIAVIMO TVARKOS APRAŠO PATVIRTINIMO“ PAKEITIMO**

2011 m. gruodžio 21 d. Nr. 3D-936

Vilnius

Pakeičiu Žemės ūkio valdos ar ūkio bendrojo standartinio gamybinio pelno ir ekonominio dydžio, išreiškiamo ekonominio dydžio vienetais, apskaičiavimo tvarkos aprašą, patvirtintą Lietuvos Respublikos žemės ūkio ministro 2010 m. gruodžio 23 d. įsakymu Nr. 3D-1106 „Dėl žemės ūkio valdos ar ūkio bendrojo standartinio gamybinio pelno ir ekonominio dydžio, išreiškiamo ekonominio dydžio vienetais, apskaičiavimo tvarkos aprašo patvirtinimo“ (Žin., 2010, Nr. [155-7882](https://www.e-tar.lt/portal/lt/legalAct/TAR.62C6D1227CF7)):

1. Išdėstau 1 priedo lentelės keturiasdešimt šeštąją – keturiasdešimt aštuntąją eilutes taip:

|  |  |  |
| --- | --- | --- |
| Paršeliai iki 3 mėn. | vnt. | 150 |
| Kiaulės nuo 3 iki 8 mėn. | vnt. | 212 |
| Kiaulės nuo 8 mėn. | vnt. | 234 |

2. Papildau 1 priedo lentelę šiomis naujomis keturiasdešimt devintąja ir penkiasdešimtąja eilutėmis (buvusias 1 priedo lentelės keturiasdešimt devintąją – šešiasdešimt ketvirtąją eilutes laikyti atitinkamai penkiasdešimt pirmąja – šešiasdešimt šeštąja eilutėmis):

|  |  |  |
| --- | --- | --- |
| Kuiliai | vnt. | 1 |
| Paršavedės | vnt. | 585 |

Žemės ūkio ministras Kazys Starkevičius